**Cea mai frumoasă amintire**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cea mai frumoasă amintire

...

Mi-e dor de verile când mă duceam la ștrand

În țara mea ajunsă second hand!

Îmi este dor să spun că-i de la ei

În țara mea ajunsă de doi lei!

Mi-e dor de bucuria că este apă caldă,

În țara mea, ajunsă azi o pradă!

Îmi amintesc cum spuneam că-i colivie

Țara mea, ajunsă în sclavie!

Îmi amintesc cum mă duceam la școală

În țara mea, ajunsă tot mai goală!

Și-mi amintesc de anii de servici

Din țara mea, cu oameni tot mai mici,

Îmi amintesc de comuniști anoști,

Din țara mea, cu oameni tot mai proști.

...

Îmi amintesc de anii cei mai buni

Din țara mea, trădată de români,

Îmi amintesc de nația română

Scoasă-n stradă atunci, cu o minciună!

Refuz să-mi amintesc de neamul idiot,

Care nedumirit, participă la vot!

Nu știu în viitor dacă mi-oi aminti,

De țara care-atunci nu va mai fi!

...

În țara mea, în care nu e bine,

Îmi amintesc, îmi amintesc de tine

Și-mi amintesc de privirea-ți verde

În țara-n care nimeni nu mai crede!

Dar cel mai mult îmi amintesc de tine,

Cu câtă dragoste, mă priveai pe mine!

...

Dar cea mai frumoasă amintire

Este lumina din dulcea ta privire